**E-gylchgrawn Crefydd, Gwerthoedd a Moeseg: Medi 2023**

**Teitl: Cwestiynau Moesegol**

| **Teitlau** | **Gamblo** | **Anghydraddoldeb Rhywedd** | **Cyffuriau** |
| --- | --- | --- | --- |
| **Rhesymeg** | **YMWADIAD:** Mae'r Nodiadau i Athrawon wedi'u diweddaru er mwyn gallu defnyddio'r adnodd drwy Gwricwlwm i Gymru. Wedi dweud hynny, mae cynnwys yr erthyglau wedi'i archifo ac nid yw'r wybodaeth wedi'i diweddaru. Mae'r erthyglau yn cael eu cadw ar y wefan gan fod y cynnwys yn parhau i fod yn berthnasol i Gwricwlwm i Gymru: Crefydd, Gwerthoedd a Moeseg.  **Pedwar diben 'Cwricwlwm i Gymru - Cwricwlwm am Oes'**  **Drwy ddysgu am Gwestiynau Moesegol yn y byd fel rhan o'u gwersi addysg Crefydd, Gwerthoedd a Moeseg, bydd cyfleoedd i ddysgwyr ddatblygu yn:**  • Ddysgwyr uchelgeisiol, galluog sy'n gallu egluro'r syniadau a'r cysyniadau maen nhw'n eu dysgu;  • Unigolion iach a hyderus sydd â gwerthoedd cadarn ac sy'n sefydlu eu credoau ysbrydol a moesol;  • Cyfranogwyr mentrus, creadigol sy'n rhoi o'u hegni a'u sgiliau er budd pobl eraill;  • Dinasyddion moesol, dysgedig a fydd yn ymgysylltu â materion cyfoes yn seiliedig ar eu gwybodaeth a'u gwerthoedd.  **Crefydd, Gwerthoedd a Moeseg yn y Cwricwlwm i Gymru**  Drwy ddarllen a defnyddio'r erthyglau yn eu gwersi Crefydd, Gwerthoedd a Moeseg, caiff dysgwyr gyfleoedd i:   * Ymgysylltu â chwestiynau athronyddol a thyngedfennol, a'u harchwilio * Ymgymryd ag ymholiadau ac ymgysylltu â ffynonellau o ddoethineb ac athroniaethau * Datblygu a mynegi eu safbwyntiau dysgedig eu hunain * Defnyddio eu gwybodaeth a'u dealltwriaeth am safbwyntiau byd-eang crefyddol a heb fod yn grefyddol i feddwl yn feirniadol am eu gwerthoedd eu hunain * Archwilio'r ffyrdd mae argyhoeddiadau athronyddol crefyddol a heb fod yn grefyddol wedi dylanwadu ar brofiad dynol drwy gydol hanes * Gwerthuso amrywiaeth o ffynonellau crefyddol a heb fod yn grefyddol a defnyddio tystiolaeth ohonynt i ymgysylltu â materion moesegol a moesol * Archwilio credoau ac arferion pobl yn eu cymuned, yng Nghymru ac yn y byd ehangach ac ymateb yn sensitif iddynt * Datblygu gwerthoedd cadarn a sefydlu eu credoau moesol a'u hysbrydolrwydd * Trafod eu persbectifau eu hunain a phersbectifau eraill, a myfyrio arnynt   **Y lens Crefydd, Gwerthoedd a Moeseg**  Drwy ddarllen a defnyddio'r erthyglau yn eu gwersi Crefydd, Gwerthoedd a Moeseg, caiff dysgwyr gyfleoedd i archwilio amrywiaeth o gysyniadau yn ymwneud â Chrefydd, Gwerthoedd a Moeseg drwy'r **is-lensys isod:**  • Chwilio am ystyr a diben;  • Y byd naturiol a phethau byw;  • Hunaniaeth a pherthyn;  • Awdurdod a dylanwad;  • Perthnasoedd a chyfrifoldeb;  • Gwerthoedd a moeseg;  • Taith bywyd;  \*Noder bod Crefydd, Gwerthoedd a Moeseg yn cael eu pennu'n lleol drwy faes llafur cytunedig. Mae gan bob awdurdod lleol ei faes llafur cytunedig ei hun ar gyfer Crefydd, Gwerthoedd a Moeseg y mae'n rhaid i ysgolion ei ystyried. Mae pob maes llafur sydd wedi'i gytuno wedi ystyried fframwaith y Cwricwlwm i Gymru a chanllawiau Crefydd, Gwerthoedd a Moeseg y cyfeirir atynt uchod ac isod.  **Dolenni Defnyddiol:**  **Canllawiau Crefydd, Gwerthoedd a Moeseg -** [**https://hwb.gov.wales/curriculum-for-wales/humanities/designing-your-curriculum/#religion,-values-and-ethics-guidance**](https://hwb.gov.wales/curriculum-for-wales/humanities/designing-your-curriculum/#religion,-values-and-ethics-guidance)   **Canllawiau Dyniaethau Hwb -** [**https://hwb.gov.wales/curriculum-for-wales/humanities**](https://hwb.gov.wales/curriculum-for-wales/humanities)  **Datganiadau o'r hyn sy'n bwysig -** [**https://hwb.gov.wales/curriculum-for-wales/humanities/statements-of-what-matters/**](https://hwb.gov.wales/curriculum-for-wales/humanities/statements-of-what-matters/) **Themâu Trawsgwricwlaidd -** [**https://hwb.gov.wales/curriculum-for-wales/humanities/designing-your-curriculum/#cross-cutting-themes**](https://hwb.gov.wales/curriculum-for-wales/humanities/designing-your-curriculum/#cross-cutting-themes) | | |
| **Geirfa allweddol** | Gamblo - cymryd rhan mewn gêm neu weithgaredd lle mae person yn mentro arian neu eiddo yn y gobaith o ennill arian.  Caethiwed - mynd i’r arferiad o wneud rhywbeth gan fethu rhoi gorau iddi.  Ariangarwch – gosod arian a phres fel y peth pwysicaf mewn bywyd.  Pechod – yr hyn sydd yn ddrwg o safbwynt crefyddol.  Torah – cyfraith Duw i’r Iddewon / pum llyfr cyntaf y Beibl Iddewig.  Talmud – casgliad o weithiau sy’n esbonio cyfraith yr Iddewon. | Dharma - dysgeidiaethau'r Bwdha.  Gwahaniaethu - trin rhai pobl yn wahanol i eraill.  Dukkha - y ddysgeidiaeth bod bywyd yn anfoddhaol/llawn dioddefaint.  Goleuedigaeth - trawsnewid i fyd arall o realiti, dianc o gylch bywyd y byd hwn.  Ffeministiaeth - ymladd dros hawliau cyfartal i ferched.  Anghydraddoldeb rhywedd - gwahaniaethu ar sail rhyw neu rywedd sy'n achosi i un rhyw neu rywedd gael mantais neu ei flaenoriaethu dros y llall fel mater o drefn.  Hawliau dynol - hawliau y dylai pob bod dynol eu derbyn.  Nirfana - rhyddhad llawn o ddioddefaint y byd hwn.  Cymdeithas batriarchaidd - strwythur cyffredinol lle mae gan ddynion bŵer dros ferched.  ⁠Rhagfarn - barn ragdybiedig nad yw'n seiliedig ar reswm na phrofiad gwirioneddol.  Sangha - y gymuned Fwdhaidd.  Sansgrit - iaith Indiaidd hynafol.  Ysbrydolrwydd - ymwneud â'r ysbryd neu'r enaid dynol yn hytrach na phethau materol neu gorfforol.  Swffragetiaid - merched sy'n ceisio'r hawl i bleidleisio drwy brotestio mewn modd sydd wedi’i drefnu.  Taliban - Grŵp ffwndamentalaidd Islamaidd  Y Bwdha - sylfaenydd Bwdhaeth  Y Lotus Sutra - testun Bwdhaidd crefyddol.  Y Cenhedloedd Unedig - sefydliad rhynglywodraethol a'i ddiben datganedig yw cynnal heddwch a diogelwch rhyngwladol. | Cyffur - unrhyw sylwedd sy’n cael ei gyflwyno i’r corff ac sy’n newid y ffordd y mae’r meddwl a’r corff yn gweithio.  Rȇf – parti bywiog yn cynnwys bwyd a chyffuriau.  Fix – dôs o gyffur y mae rhywun yn gaeth iddo.  Dibyniaeth - y cyflwr o fethu gwneud heb ryw sylwedd neu gyffur.  Mynd yn gaeth - mynd yn gwbl ddibynnol ar ryw gyffur a methu gwneud hebddo (addicted).  Rastaffariaeth – crefydd a ddatblygodd yn Jamaica yn ystod y 1930au.  Haile Selassie – Ymerawdwr Ethiopia 1930 – 1974. Mae Rastaffariaid yn credu mai ef yw Duw.  Ail-genhedlu – y gred pan fydd y corff yn marw mae’r enaid yn cael ei ail-genhedlu i mewn i gorff arall.  Ganja - enw Rastaffariaid ar y cyffur canabis neu marijuana.  Rahit Maryada - cod disgyblaeth Sikhiaeth.  Guru Granth Sahib - awdurdod uchaf Sikhiaeth - mae’n cynnwys dysgeidiaeth y deg Guru Sikhiaid.  Gurmukh – yr enw ar rywun mewn Sikhiaeth sy’n byw yn ôl ewyllys Duw.  Manmukh - yr enw Sikhiaid am rywun sy’n hunanol ac yn anwybyddu ewyllys Duw.  Ganges – afon yn India sy’n cael ei hystyried gan lawer o Hindŵiaid a Sikhiaid fel yr afon fwyaf sanctaidd yn y byd.  Khamr – y gair mewn Islam am unrhywbeth sy’n cymylu’r meddwl.  Haram – pethau sydd wedi eu gwahardd mewn Islam.  Taliban – Grŵp ffwndamentalaidd Islamaidd sy’n rheoli Afghanistan ers 2021.  Heroin – cyffur sy’n cael ei wneud o opiwm.  Opiwm - cyffur sydd yn y popi opiwn ac sy’n sail i’r cyffur herion. |
| Geirfa | Gamblo  Caethiwed  Ariangarwch  Pechod  Torah  Talmud  Synagog | Dharma  Gwahaniaethu  Dukkha  Goleuedigaeth  Ffeministiaeth  Anghydraddoldeb rhywedd  Hawliau Dynol  Nirfana  ⁠Rhagfarn  Sangha  Sansgrit  Ysbrydolrwydd  Swffragetiaid  Y Taliban  Y Bwdha  Y Lotus Sutra  Y Cenhedloedd Unedig | Cyffur  Rêf  Fix  Dibyniaeth  Mynd yn gaeth  Rastaffariaeth  Haile Selassie  Marcus Garvey  Bob Marley  Reggae  Ail-genhedlu  Ganja  Canabis  Heroin  Sikhiaeth  Rahit Maryada  Guru Granth Sahib  Gurmukh  Manmukh  Ganges  Islam  Mwslim  Khamr  Haram  Afghanistan  Sharia  Taliban  Heroin  Opiwm |
| **Tasgau**  ymestynnol | Pwy sy’n medru ymateb yn fwyaf effeithiol i gwestiynau moesol? Yr amrywiol grefyddau neu awdurdodau eraill | | |
| Tasgau dosbarth | 1. Ymchwiliwch i’r ffordd y mae chwaraeon yn cael eu noddi gan gwmnïoedd gamblo. Gallwch ganolbwyntio ar un maes e.e. pêl-droed proffesiynol. Pa newidiadau sydd ar fin digwydd o ran hysbysebu gamblo yn y maes yma? 2. Mae llawer o hysbysebu ar y teledu a noddi rhaglenni yn dod o gwmnïoedd gamblo erbyn hyn. Chwiliwch am enghreifftiau gan drafod a ydy hyn yn dderbyniol. 3. Casglwch ychydig o wybodaeth am ‘Gamblers Anonymous’. Pa waith da sydd yn cael ei wneud ganddynt hwy ac eraill i helpu’r sawl sy’n gaeth i gamblo yng Nghymru? 4. Lluniwch dabl gyda dwy golofn: Peryglon Gamblo / Manteision gamblo i’r economi ac i elusennau. 5. Ysgrifennwch lythyr at eich cyngor lleol yn gwrthwynebu sefydlu rhyw fath o loteri i godi arian ychwanegol ar gyfer gwaith y cyngor, e.e. cynnal ysgolion a lonydd. 6. Erbyn heddiw diolch i’r We, mae’n bosib gamblo’n rhwydd iawn unrhyw le ac unrhyw amser. Sut mae Cristnogion ac Iddewon wedi ymateb i hyn? | Gwelir y tasgau ar waelod y ddogfen.⁠ | 1. Ymchwiliwch ymhellach i gredoau ac arferion Rastaffariaeth a pharatowch gyflwyniad 2 funud i weddill y dosbarth. 2. Lluniwch fywgraffiad o Marcus Garvey a neu Bob Marley. 3. Gwrandewch ar rai o ganeuon Bob Marley – pa syniadau crefyddol a fynegir yn y caneuon hynny. 4. Lluniwch ddiagram Venn i ddangos yr hyn sy’n debyg a’r hyn sy’n wahanol yn agwedd y dair crefydd tuag at y defnydd o gyffuriau. 5. Ymchwiliwch ymhellach i’r hyn sy’n digwydd yn Afghanistan a lluniwch adroddiad newyddion o’r wlad yn cyflwyno’r sefyllfa ynglŷn â’r fasnach opiwm. 6. Cynlluniwch hawl i holi teledu gyda thri ar y panel yn ateb cwestiynau am eu hagwedd tuag at gyffuriau - un yn Sikh, un yn Rastaffari a’r llall yn Fwslim. 7. Trafodaeth grŵp/dosbarth - ‘ Ni ddylid byth gwneud cyffuriau fel canabis yn gyfreithlon.’ Neu ‘Nid oes unrhyw wahaniaeth rhwng canabis ag alcohol.’ |
| **Adnoddau pellach** |  |  |  |

Tasg 1: Cyfatebwch y term allweddol i'r diffiniad cywir

Dharma

Trawsffurfio i fyd arall o realiti, dianc o gylch bywyd y byd hwn.

Goleuedigaeth

Rhyddhad llawn o ddioddefaint y byd hwn.

Dukka

Hen iaith Indiaidd.

Nirfana

Y ddysg bod bywyd yn anfoddhaol/llawn dioddefaint.

Sansgrit

Dysgeidiaeth y Bwdha.

Tasg 2: Defnyddiwch eich gwybodaeth o'r erthygl i lenwi'r rhes Bwdhaeth.


• Ar gyfer crefyddau eraill, ymchwiliwch i sut mae merched yn cael eu gweld yn hanesyddol a'u trin heddiw (gall yr athro benderfynu a ydyn nhw'n defnyddio'r rhyngrwyd, llyfrau ac ati). Os nad ydych yn siŵr, gadewch rai rhesi yn wag i'w trafod yn nes ymlaen.

|  |  |  |
| --- | --- | --- |
| **Crefydd** | **Sut oedd Merched yn Cael eu Gweld yn Hanesyddol?** | **Sut mae Merched yn Cael eu Gweld Heddiw?** |
| **Bwdhaeth** | (Enghraifft: Gallai merched ymuno â'r Sangha ond roedd yna wrthwynebiad) | (Enghraifft: Ni ellir ordeinio rhai ohonynt fel mynachod o hyd) |
| **Cristnogaeth** |  |  |
| **Islam** |  |  |
| **Iddewiaeth** |  |  |

Tasg 4: Cwestiynau Myfyrio

* Pa debygrwydd neu wahaniaethau ydych chi'n sylwi arnyn nhw rhwng crefyddau o ran sut maen nhw'n trin merched?
* Ydych chi'n credu bod Bwdhaeth yn fwy neu'n llai cyfartal o'i gymharu â chrefyddau eraill? Pam?
* Pam ydych chi'n credu bod anghydraddoldeb rhywedd yn dal i fodoli mewn llawer o grefyddau a chymdeithasau?

Tasg 5: Addewid Cydraddoldeb

Ysgrifennwch un weithred y credwch allai wella tegwch i bawb:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_